[{"text_idx": "#000000", "text": "\"La fluganta akrobato\" kaj \"Borko\" estas fabeloj por infanoj kaj plenag\u0302uloj."}, {"text_idx": "#000001", "text": "Ildiko en la fabelo \"La fluganta akrobato\" diras: \"Se oni deziras realigi sian revon, oni devas forte kredi.\""}, {"text_idx": "#000002", "text": "En la fabelo \"Borko\", la samnoma junulo havas specialan povon, sed devas lerni kiel uzi g\u0302in."}, {"text_idx": "#000003", "text": "Tiuj c\u0302i du verkoj de Julian Modest estas du elokventaj metaforoj, per kiuj la konata Esperanto-au\u0306toro denove esprimis profundan filozofion kaj humanismon."}, {"text_idx": "#000004", "text": "c\u0302u okazas mirakloj? Jes. En malvarma vintra nokto iu neg\u0302homo, farita de infanoj, subite ekparolas. g\u0302i ne deziras esti sola, sed havi amikojn kaj travivi neordinarajn aventurojn. La verkisto Julian Modest priskribas mirindan mondon, en kiu c\u0302io estas alloga kaj fabele bela."}, {"text_idx": "#000006", "text": "c\u0302u ie ekzistas pirata insulo, stranga pirata s\u0302ipo, kurag\u0302a fis\u0302kaptisto kaj bela knabino, kiu havas la neordinaran nomon Olivia? Jes, ili ekzistas en la fabelo de Julian Modest. La talenta Esperanto-verkisto alloge rakontas la mirindan historion de la Pirata Insulo, per kiu li enkondukas la infanojn en la miraklan mondon de la Esperanta literaturo kaj vekos ilian fantazion. Legante \"La Pirata Insulo\" la infanoj kaj iliaj gepatroj travivos agrablan, neforgeseblan vojag\u0302on."}, {"text_idx": "#000007", "text": "Antverpeno estas ege malnova urbo, kiu unuafoje aperis en la kronikoj de la jaro 684, sub la nomo Antverpia. Neeviteble do tiu c\u0302i malnova urbo naskis multajn popolajn legendojn. En tiu c\u0302i libreto ni kompilis la plej konatajn legendojn el la urbo. Por la s\u0302atantoj de legendoj, ni aldonis fine de tiu c\u0302i libreto ankorau\u0306 du aliajn legendojn el Belgio, nome pri la mondvaste konata statueto de 'Manneken Pis'. La libreto estas tutkolora kaj ilustrita."}, {"text_idx": "#000008", "text": "El la antau\u0306parolo: Tiu c\u0302i libro estas kombino de du manlibroj pri desegnado de E.G. Lutz, nome What to draw and how to draw it (1913) kaj Drawing made easy (1921), ambau\u0306 libere disponeblaj en la publika havaj\u0302o. En siaj libroj, Lutz ne tro teorie kaj kun humuro instruas kiamaniere pli facile desegni, analizante la objektojn, komencante c\u0302iam per tre bazaj linioj au\u0306 geometriaj figuroj. Krome, li defias la lernantoj ne nur desegni izolitajn figurojn au\u0306 objektojn, sed ankau\u0306 regule montras ilin en sceno. La libroj aperis antau\u0306 pli ol 100 jaroj, en tute alia tempo do, kio speciale videblas en la pag\u0302oj pri desegnado de homoj, ludiloj kaj transportiloj, kiuj impresas tre malnovstilaj. c\u0302u pro tio oni forgesu au\u0306 forj\u0302etu liajn librojn? Lau\u0306 mi, tute ne! Unuflanke g\u0302i montras la vivon de tiu epoko, komence de la 20-a jarcento, aliflanke, iom lerta desegnisto povas tamen utiligi ec\u0302 la malnovstilajn ekzemplojn."}, {"text_idx": "#000009", "text": "Ie en Afriko log\u0302as eta leono. Iun tagon, li decidas ke li volas lerni la blekojn kiujn faras liaj amikoj. Kion li tiam ankorau\u0306 ne scias, estas ke tio ec\u0302 utilos al li ankorau\u0306! Post la rakonto aperas kelkaj instruaj pag\u0302oj pri la diversaj bestoblekoj kaj rilataj proverboj. \"La eta leono lernas aliajn blekojn\" tau\u0306gas por infanoj ekde 3 jaroj."}, {"text_idx": "#000010", "text": "En tiu c\u0302i Praktika foto-vortaro vi trovos pli ol 200 kolorajn bildojn kaj pli ol 300 vortojn el la c\u0302iutaga vivo, ordigitaj en 27 kategorioj. Tiu c\u0302i libro do tau\u0306gas ne nur por familioj kun infanoj, sed ankau\u0306 por instruistoj kaj lernantoj de Esperanto."}, {"text_idx": "#000011", "text": "Prezo: 18,00 eu\u0306roj, tutkolore ilustrita"}, {"text_idx": "#000012", "text": "\"La vegetara leono\" estas facila, ilustrita rakonto por infanoj en grandformata libro. Post la rakonto venas mallonga raporto pri vere ekzistinta vegetara leono. Fine, la libro enhavas ankau\u0306 20 pag\u0302ojn kun receptoj, allogaj por fari kune kun infanoj."}, {"text_idx": "#000013", "text": "Post la aventuro en Brazilo, kiam ili devis solvi la enigmon de \"La malbeno de Tarumo kaj Nurana\", Andrea, Hua, Mavomo, Roza kaj Eriko renkontig\u0302as denove por klarigi novan misteron, nun en Antverpeno, Belgio. Du aliaj personoj kunig\u0302as kun ili: la knabino Klara kaj la juna diplomato Lufimpu. En strec\u0302a tago, ili havas malmultajn horojn por forkuri de dang\u0302era bandito, liberigi senkulpan viron kaj ankorau\u0306 evitigi tragedion en hotelo, kie okazas grava kunsido de UN. Por tio, ili bezonas dec\u0302ifri mesag\u0302on pri la Blua Song\u0302o. La libro estas tute kolora kaj ilustrita."}, {"text_idx": "#000014", "text": "Kvin infanoj el malsamaj kontinentoj renkontig\u0302as en Brazilo okaze de kongreso de la internacia lingvo. Ili pretervole implikig\u0302as en aventuron kiu komencig\u0302is antau\u0306 jarcentoj, kiam du totemoj estis s\u0302telitaj el indig\u0302ena tribo kaj el tio naskig\u0302is terura malbeno. Tiu c\u0302i libro en 2018 estis elektita \"Infanlibro de la jaro\" en Belartaj Konkursoj de UEA. La libro estas tutkolora kaj tre bele ilustrita!"}, {"text_idx": "#000015", "text": "Tiu c\u0302i libreto prezentas malgrandajn, c\u0302iutag\najn aventurojn de hundoj kaj katoj, kaj ilian percepton de la mondo. La historietoj tau\u0306gas por c\u0302iuj kiuj s\u0302atas hundojn kaj katojn kaj serc\u0302as facilan legaj\u0302on."}]